b'\n_START_ARTICLE_\nAnsambel Dolinarji\n_START_SECTION_\nZasedba\n_START_PARAGRAPH_\nPrvotno zasedbo sta oblikovala dvoj\xc4\x8dka harmonikar in basist Denis in David Matoh, ki sta k sodelovanju povabila tudi kitarista Bla\xc5\xbea Bobnarja in vokalista Maria Sku\xc5\xa1ka. V tej postavi so delovali do marca 2014, ko se je Bobnar zaradi prenatrpanega urnika poslovil od ansambla. Zasedbi se je pridru\xc5\xbeil nov kitarist Klemen Jakob, kmalu pa so na\xc5\xa1li \xc5\xa1e enega pevca Denisa Ozmeca. V tej postavi so delovali vse do zaklju\xc4\x8dka delovanja.\n_START_SECTION_\nDelovanje\n_START_PARAGRAPH_\nDecembra 2010 sta brata Denis in David Matoh dobila idejo o ustanovitvi lastnega ansambla. Do tedaj sta veliko vadila sama in ljudi na manj\xc5\xa1ih prireditvah zabavala z igranjem harmonike in trobente. Po pridru\xc5\xbeitvi Bobnarja in Sku\xc5\xa1ka se je oblikoval ansambel Dolinarji s sede\xc5\xbeem v Trebnjem. Po menjavi zasedbe so prvi\xc4\x8d javno nastopili maja 2015 v \xc5\xa0entvidu pri Sti\xc4\x8dni._NEWLINE_V tej zasedbi so se uspe\xc5\xa1no predstavili na ve\xc4\x8d festivalih. Leta 2015 so bili drugi po izboru strokovne komisije na festivalu v Lu\xc4\x8dah, istega leta pa so bili nagrajeni tudi v Dolenjskih Toplicah. Naslednje leto so se predstavili na festivalu v \xc5\xa0teverjanu, kjer so izvedli svojo najuspe\xc5\xa1nej\xc5\xa1o skladbo Za vedno prijatelja. Zanjo so pozneje posneli tudi videospot._NEWLINE_Leta 2017 so zaradi prezasedenosti \xc4\x8dlanov sporazumno prenehali z delovanjem.'